**Знаме на Велс** (велшки: *Baner Cymru* или *Y Ddraig Goch*, „црвен змеј") — национално обележје на Велс кое се состои од црвен змеј во расчекорен став на зелено-бело поле. Како и кај сите хералдички прикази, изгледот не е стандардизиран и постојат разни варијанти.

На знамето е претставен црвениот змеј на гвинедскиот крал Кадваладр, заедно со тјудорските бои зелена и бела. Играло значајна улога како знамето на Хенри VII во Битката кај Босворт (1485), по што биле однесено, во свечена поворка, во катедралата „Св. Павле" во Лондон. Потоа црвениот змеј е вклучен во штитодржачите на кралскиот грб на Тјудорите, за да го означат нивното велшко потекло. Добило статус на национално знаме во 1959 г.

Историја
--------

Кралот Вортигерн во приказната за црвениот и белиот змеј. Ракопис од XV век.
Потеклото на симболот е завиено во легендите. Според една претпоставка, симболот го донеле Римјаните со заземањето на Британија, и дека мештаните го виделе од бајраците на коњаницата, а дека Римјаните го презеле од Дакијците или Партите. Зелено-белата позадина е додаток на династијата Тјудори, кои биле Велшани и владееле со Англија од 1485 до 1603 г. Зелената и белата се бои на празот, кој исто така е национален симбол на Велс.

Најстариот наод каде змејот се споменува како симбол на Велс е во делото „Историја на Бритите" (*Historia Brittonum*), напишано околу 830 г. Во текстот се опишува борба помеѓу две змии длабоко под земјата, што го спречувало кралот Вортигерн да изгради упориште. Подоцна оваа приказна е присвоена како пророштво на волшебникот Мерлин (Мирдин) за долгата борба меѓу еден црвен и еден бел змеј. Според пророштвото, белиот змеј, кој ги претставува Сасите (Саксонци), отпрвин ќе биде посилен, но на крајот ќе победи црвениот, кој ги симболизира Бртитите, и ќе ја поврати Логрија (Љојгр). Доносителот на оваа победа ќе биде спасителот Маб Дароган. Од историска гледна точка, се смета дека легендата се однесува на борбата меѓу Бритите и Сасите во V и VI век. Друга верзија на приказната се раскажува во песната *Људ и Љефелис* во „Мабиногион". Пророштвото на Мерлин пак, се среќава во „Историја на кралевите на Британија" (*Historia Regum Britanniae*) на Галфрид Монмаутски (XII век).

Меѓу народот постоело верување дека црвениот змеј бил воено обележје на Кралот Артур и други келтски/британски велможи. Постојат многу докази дека змејот служел како симбол на владетелите во римска Британија, а можеби и општеството пошироко. Во велшката поезија, змејот особено се поврзува со Кадваладр, крал на Гвинед од ~ 655 до 682 г.

Поврзано
--------

* Грб на Велс
* Давид Велшки

Наводи
------

1. ↑  во хералдиката и вексилологијата не постои бела боја; она што е претставено со бела е всушност сребрена боја, наречена и само „сребро"
2. ↑  Велшкото знаме и други велшки симболи Архивирано на 27 ноември 2007 г. — Data Wales (англиски)
3. 1 2 3  Davies (2008), стр. 732.
4. ↑  Davis, Dai. Потеклото и значењето на велшкиот змеј Архивирано на 11 јуни 2017 г. — Welsh Flag (англиски) посет. 8 август 2012 г

Библиографија
-------------

* Davies, John; Jenkins, Nigel (2008). *The Welsh Academy Encyclopaedia of Wales*. Cardiff: University of Wales Press. ISBN 978-0-7083-1953-6.
* Eriksen, Thomas; Jenkins, Richard (2007). *Flag, nation and symbolism in Europe and America* (1. publ.. изд.). London: Routledge. стр. 80. ISBN 9780415444040.

Надворешни врски
----------------

|  |  |
| --- | --- |
| Ризница | „Знаме на Велс" на Ризницата ? |

* Велс — „Знамиња на светот"

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Знамиња на земјите во Европа |
| --- |
|  |
| Суверени  држави | 
* Австрија
* Азербејџан
* Албанија
* Андора
* Белгија
* Белорусија
* Босна и Херцеговина
* Бугарија
* Ватикан
* Германија
* Грузија
* Грција
* Данска
* Ерменија
* Естонија
* Ирска
* Исланд
* Италија
* Казахстан
* Кипар
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
	+ Англија
	+ Велс
	+ Северна Ирска
	+ Шкотска
* Полска
* Португалија
* Романија
* Русија
* Сан Марино
* Словачка
* Словенија
* Србија
* Турција
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Шведска
* Швајцарија
* Шпанија

 |
|  |
| Делумнопризнаени | 
* Абхазија
* Јужна Осетија
* Косово
* Нагорно-Карабах
* Приднестровие
* Северен Кипар

 |
|  |
| Зависни  и др. територии | 
* Гернзи
* Гибралтар
* Ман
* Оланд
* Фарски Острови
* Џерси
* Шпицбершки Острови

 |
|  |
| Други целини | 
* Европска Унија

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Знамиња на Обединетото Кралство |
| --- |
|  |
| Обединето Кралство | 
* Знаме на Обединетото Кралство (1801–)

 |
|  |
| Составни земји | 
* Англија
* Велс
* Северна Ирска
* Шкотска

 |
|  |
| Бајраци | 
* Кралски стандард на Обединетото Кралство (1801–)
* Кралски стандард на Шкотска (1222–)

 |
|  |
| Поморскии воздухопловни | 
* Сино поморско знаме
* Црвено поморско знаме
* Бело поморско знаме
* Зелено поморско знаме
* Воено воздухопловно
* Цивилно воздухопловно

 |

 |